№…………/03.08.2009г.,гр.Пазарджик
Председател: ПЕНКА ЯНЕВА.
Образувано е по частна жалба,подадена от З.М.З. ***-заявител в производството по реда на чл.417 от ГПК ,по което е образувано гр.дело №325/2009г. по описа на Велинградския районен съд против определение от 10.06.2009г.,постановено по посоченото гр. дело,с което Велинградският районен съд е спрял изпълнението на заповед за незабавно изпълнение №238/21.04.2009г. по образуваното изпълнително дело №311/2009г. по описа на ЧСИ с рег.№750 Н. Т. с район на действие Окръжен съд –Пазарджик. В частната жалба се излагат съображения за незаконосъобразност на посоченото определение, тъй като не са налице изискуемите се от закона предпоставки за спиране на изпълнението по образуваното изпълнително дело,въз основа на издадената в негова полза заповед за незабавно изпълнение,както и че няма приложени доказателства към възражението на длъжника,обосноваващи спирането на изпълнителното производство.Моли съда да отмени обжалваното определение като незаконосъобразно.
В отговора си по частната жалба П.И.Ч.-длъжник в производството по реда на чл.417 от ГПК,чрез пълномощника си –адв. И.-САК изразява становище,че определението на Велинградския районен съд ,с което е прогласено спиране на изпълнението по изп.дело № 311/2009г. по описа на ЧСИ рег.№750 Н. Т. е законосъобразно,тъй като спирането на принудителното изпълнение настъпва по силата на закона в хипотезата на чл.417,т.9 от ГПК.
Установи се по делото, че със заявление вх.№688/15.04.2009г. изх. от З.М.З. *** Велинградският районен съд е сезиран с искане за издаване на заповед за незабавно изпълнение против П.И.Ч. *** за сумата в размер 2000,00 лева-дължима по запис на заповед издаден на 12.09.2008г. в гр.В. с падеж: 01.10.2008г. и за сумата в размер на 40,00 лева-разноски в производството по реда на чл.417 от ГПК.Към заявлението е приложен запис на заповед ,издаден на 12.09.2008г.-като документ ,удостоверяващ претендираното вземане, съобразно който П.И.Ч. се е задължил безусловно и неотменимо да заплати на З.М.З. сумата в размер на 2000,00 лева- платима на 01.10.2008г.
Със Заповед №238/21.04.2009г. за изпълнение на парично задължение въз основа на документ по чл.417 от ГПК,постановена по ч.гр.дело № 325/23009г. по описа на ВРС Съдът е разпоредил П.И.Ч. *** да заплати на З.М.З. *** в размер на 2000,00 лева-дължима по запис на заповед,изд. на 12.09.2008г. и сумата в размер на 40,00 лева-разноски по делото.На същата дата -21.04.2009г. е издаден изпълнителен лист въз основа на посочената заповед за незабавно изпълнение.
На 14.05.2009г. по делото е депозирано възражение от длъжника П.И.Ч. по реда на чл.414 т ГПК,а с молба от 28.05.2009г. същия е поискал спиране на изпълнението по изп.дело №311/2009г. по описа на ЧСИ Н. Т.
С определение №310 от 10.06.2009г., постановено по ч.гр.дело №325/2009г. по описа на ВРС-обжалвано в настоящото производството,Велинградският районен съд е спрял изпълнението на заповед за незабавно изпълнение №238/21.04.2009г. по образуваното изпълнително дело №311/2009г. по описа на ЧСИ с рег.№750 Н. Т. с район на действие Окръжен съд –Пазарджик.
Предвид така установеното Съдът съобрази следното: Принудителното изпълнение, инициирано въз основа на заповед за незабавно изпълнение се спира само в хипотезата на чл.420 от ГПК, а именно: Подаденото от длъжника възражение против заповедта за незабавно изпълнение не спира принудителното изпълнение в случаите на чл.417,т.1-8 от ГПК ,освен ако длъжникът представи надлежно обезпечение на кредитора по реда на чл.180 и чл.181 от ЗЗД. Но, ако основанието за издаване на заповедта за незабавно изпълнение е запис на заповед или менителница-чл.417,т.9 от ГПК подаденото от длъжника в установения срок възражение против заповедта за незабавно изпълнение спира принудителното изпълнение без да е нужно да представя обезпечение. И макар в този случай – принудителното изпълнение да е спряно по силата на закона-само въз основа на депозирано от длъжника възражение против заповедта за незабавно изпълнение,издадена на основание чл.417,т.9 от ГПК Съдът следва да предприеме процесуални действия за да осигури предвидените в закона последици от спирането-а именно :да постанови определение за спиране на принудителното изпълнение. Установи се по делото,че на длъжника не са връчени покана за доброволно изпълнение,заповедта за незабавно изпълнение и изпълнителния лист от съдия изпълнител по изп.дело поради което, при извършване на преценката дали възражението е подадено в законоустановения срок съдът приема,че същото е подадено в законоустановения двуседмичен срок- на 14.05.2009г. Въз основа на него Велинградският районен съд правилно и законосъобразно с определение № 310/10.06.2009г., постановено по ч.гр.дело №325/2009г. по описа на ВРС е спрял принудителното изпълнението по изпълнително дело №311/2009г. по описа на ЧСИ с рег.№750 Н. Т. с район на действие Окръжен съд –Пазарджик,тъй като заповед за незабавно изпълнение №238/21.04.2009г. е издадена на основание-посочено в чл.417,т.9 от ГПК ,а именно: запис на заповед ,изд. на 12.09.2009г. и спирането на принудителното изпълнение настъпва по силата на закона. С оглед изложеното Пазарджишкият окръжен съд приема,че обжалваното определение е правилно и законосъобразно и като такова следва да бъде потвърдено.
ПОТВЪРЖДАВА определение №310,постановено на 10.06.2009г. по ч.гр.дело №325/2009г. по описа на ВРС ,с което е спряно принудителното изпълнение на заповед за незабавно изпълнение №238/21.04.2009г. ,издадена по ч.гр.дело №325/2009г. по описа на ВРС ,въз основа на която е образувано изпълнително дело №311/2009г. по описа на ЧСИ с рег.№750 Н. Т. с район на действие Окръжен съд –Пазарджик.